
Par ieguldījuma publiskās infrastruktūras objektā pieņemšanu

Madonas novada pašvaldībā saņemts nekustamā īpašuma Rīgas iela 34, Madona īpašnieka piedāvājums realizēt pašvaldības izstrādāto būvprojektu “Nobrauktuves jaunbūve no Rīgas ielas uz namīpašumu Rīgas ielā 34, Madonā” (turpmāk – Būvprojekts), kas reģistrēts Būvniecības informācijas sistēmā ar Nr. BIS-BL-613956-7950, kurā paredzēts izbūvēt nobrauktuvi no Pašvaldības īpašuma Rīgas iela uz nekustamo īpašumu Rīgas iela 34, Madona. Nobrauktuve paredzēta uz pašvaldības īpašuma Rīgas iela, nekustamā īpašuma Rīgas ielā 34 daļā nobrauktuvi izbūvē nekustamā īpašuma īpašnieks. Zemes pārvaldības likuma 7. panta pirmajā daļā paredzēts, ka zemes gabaliem, izņemot starpgabalus, nodrošina piekļuvi no pašvaldības ceļa vai ielas.
Likuma “Par interešu konflikta novēršanu valsts amatpersonu darbībā” 14. panta pirmajā daļā definēts izņēmums no ziedojuma, tas ir ieguldījums publiskās infrastruktūras objektā vai publiskās infrastruktūras objekts.  Teritorijas attīstības plānošanas likuma 1.panta 4.punktā definēta publiskā infrastruktūra – tautsaimniecības teritoriālās struktūras sastāvdaļa, ko veido tehniskā infrastruktūra (transporta, sakaru, enerģētikas, ūdensapgādes un vides objekti) un sociālā infrastruktūra (izglītības, zinātnes, veselības un sociālās aprūpes, valsts pārvaldes, sabiedrisko pakalpojumu, kultūras un rekreācijas objekti). Nobrauktuve ir transporta infrastruktūras objekts. Atbilstoši likuma “Par interešu konflikta novēršanu valsts amatpersonu darbībā” 14. panta pirmajā daļā noteiktajam, kopsakarā ar Teritorijas attīstības plānošanas likuma 1.panta 4.punkta definīciju, ieguldījums publiskajā infrastruktūrā un transporta infrastruktūras izveidošana nav ziedojums.
Pašvaldību likuma 10. panta pirmās daļas 16. punktā paredzēts, ka dome ir tiesīga izlemt ikvienu pašvaldības kompetences jautājumu, tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu. 
Madonas novada pašvaldības 2024. gada 31. augusta iekšējo noteikumu Nr. 3 “Kārtība, kādā Madonas novada pašvaldība un tās iestādes pieņem un pārzina ziedojumus un dāvinājumus” (turpmāk – Iekšējie noteikumi Nr. 3) 35. punktā paredzēts, ka Iekšējos noteikumos Nr.3 noteikto dāvinājumu – publiskās infrastruktūras objektu – pieņem pašvaldība tikai ar pašvaldības domes lēmumu, tajā norādot, kurai iestādei objektu nodod lietošanā, 36. punktā paredzēts, ka pirms lēmuma par dāvinājuma pieņemšanu pašvaldības izpilddirektors, ja dāvinājumu pieņem pašvaldība, vai iestādes vadītājs, ja dāvinājumu paredzēts nodot pašvaldības iestādei, izvērtē mantas  lietderību. 
Izvērtējot nekustamā īpašuma Rīgas iela 34, Madona īpašnieka iniciatīvu, pašvaldība atzinusi, ka ieguldījums pašvaldības transporta infrastruktūrā ir lietderīgs un nepieciešams. 
Saskaņā ar Pašvaldību likuma 10. panta pirmās daļas 17. punktu, Teritorijas attīstības plānošanas likuma 1.panta 4.punktu, Zemes pārvaldības likuma 7. panta pirmo daļu, ņemot vērā 16.09.2026. Attīstības komitejas atzinumu, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Pieņemt nekustamā īpašuma ar kadastra Nr. 7001001 0906, kura adrese ir Rīgas iela 34, Madona, Madonas novads, LV-4801, kas ierakstīts Madonas pilsētas zemesgrāmatu nodalījumā Nr.1000 0015 2094, [..] plānotos ieguldījumus publiskajā pašvaldības transporta infrastruktūrā “Rīgas iela”, zemes vienības kadastra apzīmējums
2. 70010011286, realizējot būvprojektu “Nobrauktuves jaunbūve no Rīgas ielas uz namīpašumu Rīgas ielā 34, Madonā”, kas pēc realizācijas paliek pašvaldības īpašumā.
3. Pašvaldības izpilddirektoram noslēgt pilnvarojuma līgumu ar nekustamā īpašuma Rīgas ielā 34, Madonā, īpašnieku [..] par viņa tiesībām veikt ieguldījumu pašvaldības publiskajā infrastruktūrā, dodot tiesības veikt nepieciešamās darbības lēmuma 1.punktā minētās publiskās infrastruktūras objekta izveidošanai par viņa finansējumu un pēc Būvprojekta realizācijas nododot nobrauktuvi ekspluatācijā.  




Domes priekšsēdētājs							A. Lungevičs

